**In arcane de padure**

*Alexandru Macedonski*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În arcane de pădure întuneric ce spăimântă.

Frunza tace lîngă frunză şi copac lîngă copac;

Noapte tristă, noapte mută, noapte moartă, cer opac -

Dar privighetoarea cîntă, dar privighetoarea cîntă.

În arcane de pădure vijelie ce spăimîntă,

Trăsnet roşu ce-nfăşoară şi surpare de potop;

Pentru ce e armonia o mînie fără scop,

Dar privighetoarea cîntă, daar privighetoarea cîntă.

În arcane de pădure grozăvie ce spăimântă,

Aurora-ntîrziată nu s-arată sub frunziş

Întunericul în cale i s-a pus în curmeziş -

Dar privighetoarea cîntă, dar privighetoarea cîntă.